Paletele sunt indispensabile pentru generarea de vid într-o pompă de vid cu palete rotative cu funcționare în regim uscat sau lubrifiată cu ulei. Un rotor cu mai multe palete este montat excentric într-o carcasă cilindrică. Datorită forței centrifuge, aceste palete culisează în afară și formează camere între ele și carcasă. Mediul pompat este captat în interiorul acestor camere. În timpul rotației ulterioare, volumul acestora este redus constant. În acest fel, mediul pompat este comprimat și transportat la evacuare.